जेनिफर विंगेट

जेनिफर विंगेट (जन्म: ३० मे १९८५) ही एक भारतीय अभिनेत्री आणि टेलिव्हिजन होस्ट आहे. ती सर्वाधिक मानधन घेणाऱ्या टेलिव्हिजन अभिनेत्रींपैकी एक आहे आणि तिला इंडियन टेलिव्हिजन अकादमी पुरस्कारांसह अनेक पुरस्कार मिळाले आहेत. तिने १९९५ मध्ये आलेल्या अकेले हम अकेले तुम या चित्रपटातून बाल कलाकार म्हणून तिच्या कारकिर्दीची सुरुवात केली आणि २००२ मध्ये शाका लाका बूम बूम या मालिकेतून तिने टीव्हीवर पदार्पण केले.

तिला कसौटी जिंदगी के मधील स्नेहा बजाज, संगम मधील गंगा भाटिया आणि दिल मिल गये मधील डॉ. रिद्धिमा गुप्ता या भूमिकांमुळे ओळख मिळाली. विंगेटने सरस्वतीचंद्र या मालिकेत कुमुद सुंदरी देसाई, बेहद या सायकॉलॉजिकल थ्रिलर मालिकेत माया मेहरोत्रा आणि बेपन्नाह या रोमँटिक ड्रामा मालिकेत झोया सिद्दीकीची भूमिका साकारून एक अभिनेत्री म्हणून स्वतःची ओळख निर्माण केली.

विंगेटने अल्ट बालाजीच्या गुन्हेगारी नाटक कोड एम द्वारे वेबसीरिजमध्ये पाऊल ठेवले ज्यासाठी तिला २०२० मध्ये फिल्मफेर ओटीटी पुरस्कारांमध्ये सर्वोत्कृष्ट अभिनेत्री मालिका (महिला) साठी नामांकन मिळाले होते.

 सुरुवातीचे जीवन 
विंगेटचा जन्म ३० मे १९८५ रोजी मुंबई येथे झाला. ती एका पंजाबी हिंदू आई, प्रभा आणि महाराष्ट्रीय ख्रिश्चन वडील, हेमंत विंगेट यांची मुलगी आहे आणि तिच्या पाश्चात्य नावामुळे तिला अनेकदा गैर-भारतीय वंशाची व्यक्ती समजले जाते.

 कारकीर्द 
विंगेटने १९९५ च्या अकेले हम अकेले तुम या चित्रपटाद्वारे बाल कलाकार म्हणून तिच्या कारकिर्दीची सुरुवात केली आणि नंतर राणी मुखर्जी अभिनीत १९९७ च्या राजा की आयेगी बारात या चित्रपटात शालेय बालक म्हणून दिसली. वयाच्या १५ व्या वर्षी ती २००० मध्ये आलेल्या राजा को रानी से प्यार हो गया या चित्रपटात तनुची भूमिका साकारली होती,  आणि त्यानंतर वयाच्या १८ व्या वर्षी कुछ ना कहो या चित्रपटात सहाय्यक अभिनेत्री म्हणून दिसली. नंतर, तिने विविध भारतीय टीव्ही शोमध्ये काम केले. टेलिव्हिजनमध्ये मुख्य भूमिकेत विंगेटला मोठा ब्रेक कार्तिका या शोमध्ये मिळाला, जिथे तिने एका संघर्षशील गायिकेची भूमिका साकारली जी मोठे होण्याचे स्वप्न पाहते.

नंतर तिने कसौटी जिंदगी के'''मध्ये काम केले, जिथे तिने श्वेता तिवारीची मुलगी स्नेहाची भूमिका केली आणि तिच्या अभिनयाचे कौतुक झाले. मग तिने क्या होगा निम्मो का मध्ये नताशाच्या भूमिकेत कविता कौशिकची जागा घेतली. २००७ मध्ये, ती स्टार प्लस लोकप्रिय नाटक कहीं तो होगा मध्ये स्वेतलानाच्या भूमिकेत दिसली होती. २००७-०९ पर्यंत तिने स्टारप्लसवरील नाटक संगम मध्ये महिला नायिका गंगा भाटियाची भूमिका साकारली होती.

२००८ मध्ये, तिने स्टार वनच्या डान्स रिॲलिटी शो जरा नच के दिखा १ मध्ये भाग घेतला आणि शोची विजेती ठरली. पहिला पुरस्कार जिंकल्यानंतर, तिने २००९-१० मध्ये देख इंडिया देख आणि लाफ्टर के फटके या विनोदी कार्यक्रमांसह शोचा दुसरा सीझन होस्ट केला. 

त्याच वर्षी, तिने करण सिंग ग्रोव्हर आणि करण वाही यांच्या सोबत दिल् मिल गये या वैद्यकीय युवा शोमध्ये सुकिर्ती कांडपालची जागा डॉ. रिद्धिमा गुप्ता म्हणून घेतली.

२०१३ मध्ये, तिने संजय लीला भन्साळींच्या टेलिव्हिजन शो सरस्वतीचंद्र मध्ये गौतम रोडे सोबत कुमुद देसाईची भूमिका केली. तिच्या अभिनयासाठी तिला अनेक पुरस्कार मिळाले ज्यात सर्वोत्कृष्ट अभिनेत्री समीक्षकांसाठी इंडियन टेलिव्हिजन अकादमी पुरस्काराचा समावेश आहे.

दोन वर्षांच्या अनुपस्थितीनंतर, विंगेट २०१६ मध्ये परतली आणि तिने सोनी टीव्हीवरील मानसशास्त्रीय थ्रिलर मालिका बेहद मध्ये माया मेहरोत्राची उल्लेखनीय भूमिका साकारली. तिच्या गुंतागुंतीच्या आणि वेड्या व्यक्तिरेखेच्या भूमिकेमुळे तिला समीक्षकांची प्रशंसा आणि प्रचंड चाहते मिळाले.  तिच्या अभिनयासाठी तिला अनेक प्रशंसा आणि कौतुक मिळाले, ज्यात अनुक्रमे सर्वोत्कृष्ट अभिनेत्रीसाठी इंडियन टेलिव्हिजन अकादमी पुरस्कार (ज्युरी) यांचा समावेश आहे.

२०१८ मध्ये, तिने कलर्स टीव्हीवरील रोमँटिक ड्रामा मालिका बेपन्नाह मध्ये हर्षद चोपडा यांच्यासोबत झोया सिद्दीकीची भूमिका केली. तिच्या अपवादात्मक अभिनय कौशल्याबद्दल तिला प्रशंसा मिळाली, गोल्ड अवॉर्ड्समध्ये तिला सर्वोत्कृष्ट अभिनेत्री (ज्युरी) आणि मुख्य भूमिकेत सर्वोत्कृष्ट अभिनेत्रीसाठी इंडियन टेली अवॉर्ड्स मिळाले.

पहिल्या सीझनच्या यशानंतर, २०१९ मध्ये, तिने सोनी टीव्हीवरील थ्रिलर बेहद २'' मध्ये माया जयसिंगची भूमिका साकारली, ज्यात ती आशिष चौधरी आणि शिविन नारंग यांच्यासोबत होती.

 वैयक्तिक जीवन 
विंगेटने ९ एप्रिल २०१२ रोजी करण सिंग ग्रोव्हरशी लग्न केले. नोव्हेंबर २०१४ मध्ये, विंगेटने सांगितले की ती आणि ग्रोव्हर वेगळे झाले आहेत.

 संदर्भ 

वर्ग:इ.स. १९८५ मधील जन्म
वर्ग:हिंदी दूरचित्रवाहिनी अभिनेत्री
वर्ग:हिंदी चित्रपट अभिनेत्री
वर्ग:स्त्री चरित्रलेख